PATVIRTINTA

Vilniaus Baltupių progimnazijos direktoriaus

2025 m. sausio 31 įsakymu Nr. V-90

# VILNIAUS BALTUPIŲ PROGIMNAZIJOS

# MOKINIO ELGESIO TAISYKLĖS

**I SKYRIUS**

**BENDROJI DALIS**

1. Vilniaus Baltupių progimnazijos (toliau – Progimnazija) Mokinio elgesio taisyklės (toliau – Taisyklės) parengtos vadovaujantis Lietuvos Respublikos Vaiko teisių apsaugos pagrindų įstatymu, Lietuvos Respublikos Švietimo įstatymu, Progimnazijos nuostatais, Progimnazijos darbo tvarkos taisyklėmis, Mokymo sutartimi ir kitais Progimnazijos veiklą reglamentuojančiais dokumentais.
2. Taisyklės numato mokinio teises ir pareigas Progimnazijoje ir jos teritorijoje.
3. Klasių vadovai mokinius su Taisyklėmis supažindina pasirašytinai klasių valandėlių metu.
4. Socialinis pedagogas su Taisyklėmis supažindina mokinių tėvus (globėjus, rūpintojus) ir Progimnazijos darbuotojus elektroniniame dienyne.

**II SKYRIUS**

**MOKINIO TEISĖS**

1. Mokinys turi teisę:
   1. turėti tvarkingą, higienos reikalavimus atitinkančią darbo vietą, mokytis saugioje, sveikoje aplinkoje;
   2. gauti psichologinę, socialinę pedagoginę, specialiąją pedagoginę, ugdymo karjerai ir visuomenės sveikatos specialisto pagalbą;
   3. įgyti pradinį išsilavinimą ir baigti pagrindinio išsilavinimo pirmosios dalies programą;
   4. rinktis neformaliojo švietimo veiklą;
   5. būti supažindintas su Progimnazijos ugdymo planu, dalykų programomis, vertinimo normomis, saugos reikalavimais;
   6. gauti informaciją apie savo pasiekimų vertinimą;
   7. nemokamai naudotis Progimnazijos biblioteka, vadovėliais ir kita literatūra, kabinetuose esančiu inventoriumi, informacinių technologijų įranga (tik mokymosi tikslais);
   8. teikti siūlymus dėl ugdymo proceso gerinimo, Taisyklių keitimo ir kt.;
   9. atstovauti Progimnazijai įvairiuose renginiuose;
   10. dalyvauti Progimnazijos savivaldoje;
   11. dalyvauti svarstant ugdymo proceso ir veiklos organizavimo klausimus, teikti pasiūlymus;
   12. išsakyti savo nuomonę, nepažeidžiant kitų žmonių teisių, būti išklausytam;
   13. Progimnazijos veiklos klausimais kreiptis į klasės vadovą, mokytoją, švietimo pagalbos specialistus, Progimnazijos administraciją.

**III SKYRIUS**

**MOKINIO PAREIGOS**

1. Mokinio pareigos:
   1. gerbti Progimnaziją, jos simbolius, nežeminti jų žodžiu, raštu, elgesiu ar kitaip;
   2. puoselėti savo kalbą, kultūrą, papročius ir tradicijas;
   3. laiku ateiti į pamokas ir kitus užsiėmimus, stropiai mokytis, turėti visas mokymuisi būtinas priemones (vadovėlius, sąsiuvinius, rašymo priemones, pratybų sąsiuvinius, atlasus, sportinę aprangą ir kt.);
   4. pagarbiai elgtis su draugais, mokytojais, visais Progimnazijos darbuotojais, svečiais;
   5. dėvėti mokyklinę uniformą Progimnazijoje ir atstovaujant Progimnazijai mieste ar šalyje;
   6. laikytis asmens higienos reikalavimų, saugoti savo ir kitų sveikatą, į Progimnaziją ateiti švariais, tvarkingais drabužiais;
   7. tausoti ir saugoti asmeninį, kitų mokinių ir Progimnazijos turtą: inventorių, patalpas, baldus, vadovėlius ir kitas priemones;
   8. palaikyti švarą ir tvarką klasėje, Progimnazijoje ir jos teritorijoje;
   9. kiekvieną darbo dieną prisijungti prie elektroninio dienyno ir susipažinti su ugdymosi pokyčiais ir kita informacija;
   10. nuolat lankyti pamokas, nepraleisti pamokų be pateisinamos priežasties, praleidus – tėvai (globėjai, rūpintojai) privalo pranešti klasės vadovui apie nelankymo priežastis;
   11. vykdyti Progimnazijos administracijos bei savivaldos organų priimtus nutarimus;
   12. nedelsiant informuoti Progimnazijos darbuotojus apie Progimnazijoje, jos teritorijoje ar prieigose vykstančias muštynes, patyčias, kitas pavojingas ar rizikingas veiklas, pastebėtus įtartinus asmenis ar daiktus;
   13. laikytis Mokymo sutartyje su Progimnazija nustatytų reikalavimų;
   14. pamačius, kad kitas mokinys vartoja arba yra paveiktas alkoholio, tabako ir jo gaminių ir / ar kitų psichiką veikiančių medžiagų, informuoti Progimnazijos visuomenės sveikatos specialistą, mokytojus, klasės vadovą, administraciją ar kitus Progimnazijos darbuotojus.

**IV SKYRIUS**

**BENDROSIOS MOKINIO ELGESIO TAISYKLĖS**

1. Mokinys:

7.1. negali vėluoti į pamokas. Prieš pirmą pamoką į Progimnaziją turi ateiti keliomis minutėmis anksčiau, kad spėtų pasiruošti pamokai. Į kitas pamokas ateina po pirmojo (įspėjamojo) skambučio;

7.2. paltus, striukes, kepures ir pan. prieš pamokas ar Progimnazijos renginius palieka daiktų saugojimo spintelėje arba rūbinėje;

7.3. negali imti svetimų daiktų, rūbinėje mėtyti drabužių nuo pakabų;

7.4. saugo ir prižiūri klasėse ir koridoriuose esantį Progimnazijos turtą. Radęs sugadintą inventorių, informuoja apie tai mokytoją ar kitą Progimnazijos darbuotoją;

7.5. nešiukšlina, neteplioja sienų ir suolų, tvarkingai naudojasi tualetais;

7.6. tausoja vadovėlius ir kitas Progimnazijos knygas. Mokslo metų pabaigoje į biblioteką knygas grąžina nesuplėšytas ir neprirašinėtas;

7.7. nenaudoja fizinės (mušimas, stumdymas, spardymas ir pan.) ir emocinės (tyčiojimasis, pravardžiavimas, grasinimas, ignoravimas ir pan.) prievartos, nevartoja necenzūrinių žodžių, neorganizuoja ir nedalyvauja elektroninėse patyčiose;

7.8. negali pamokų ir pertraukų metu išeiti už Progimnazijos teritorijos ribų be klasės vadovo, mokytojų, tėvų (globėjų, rūpintojų) ar administracijos leidimo;

7.9. laikosi saugaus elgesio taisyklių, su kuriomis yra pasirašytinai supažindintas instruktažų metu;

7.10. vykdo Progimnazijos darbuotojų, užtikrinančių mokinių saugumą pertraukų metu, nurodymus;

7.11. nesineša į Progimnaziją cigarečių, gaminių, skirtų tabako gaminiams rūkyti (ar pasiruošti rūkyti), įskaitant, bet neapsiribojant, pypkių, cigarečių sukimo prietaisų, rūkomojo (cigarečių) popieriaus, elektroninių cigarečių bei jų dalių, elektroninių cigarečių skysčių, nikotino pagalvėlių *(„snuso“)* ir kitų nikotino turinčių produktų bei jų nevartoja ir neplatina;

7.12. negali atsinešti į Progimnaziją ir naudoti saugumui, sveikatai ir gyvybei pavojingų daiktų (ginklų, peilių, dujinių balionėlių, pirotechnikos, toksinių medžiagų, narkotikų, alkoholinių gėrimų, kitų kenksmingų ir sveikatai pavojingų daiktų; garso įrašų, literatūros, žurnalų, kitų leidinių, propaguojančių žiaurų elgesį, smurtą ir pan.);

7.13. negali žaisti azartinių žaidimų (virtualių – taip pat);

7.14. negali filmuoti ir fotografuoti Progimnazijos bendruomenės narių ir viešinti jų atvaizdų, negavęs asmens sutikimo (sutikimą gali duoti tik mokinio tėvai (globėjai, rūpintojai));

7.15. negali platinti informacijos apie asmenį be sutikimo (sutikimą gali duoti tik mokinio tėvai (globėjai, rūpintojai)) per masines informavimo priemones, socialinius tinklalapius internete;

7.16. negali į Progimnaziją kviesti ar atsivesti pašalinių asmenų be klasės vadovo ar Progimnazijos administracijos leidimo;

7.17. pertraukų metu turi laikytis saugos reikalavimų (nebėgioti, nesistumdyti, netriukšmauti, nespardyti sienų, netrankyti durų ir kt.), palaikyti tvarką, taupiai naudoti elektros energiją, vandenį, asmens higienos priemones;

7.18. išeina iš Progimnazijos pasibaigus visoms pamokoms, užsiėmimams. Savavališkai išeiti iš pamokos mokinys negali, išeina tik informavęs tėvus (globėjus, rūpintojus) ir gavęs mokytojo, klasės vadovo, švietimo pagalbos specialisto, visuomenės sveikatos specialisto ar Progimnazijos administracijos leidimą;

7.19. pabaigęs ugdymo programą arba išvykdamas iš Progimnazijos, atsiskaito su Progimnazijos biblioteka.

**V SKYRIUS**

**MOKINIO ELGESIO TAISYKLĖS PAMOKOJE**

1. Mokinys:

8.1. į pamokas ateina atlikęs namų darbus. Neparuošus namų darbų dėl svarbios priežasties, apie tai praneša mokytojui prieš pamoką;

8.2. į pamoką atsineša vadovėlius (jei mokytojas nenumato kitaip), sąsiuvinius ir kitas priemones, reikalingas tos dienos pamokai. Nepasiruošus pamokai dėl svarbios priežasties, apie tai praneša mokytojui prieš pamoką;

8.3. pamokos pradžioje mobilųjį telefoną padeda į dėžutę, telefono garsas turi būti išjungtas;

8.4. renginių metu nesinaudoja mobiliuoju telefonu bei kitais išmaniaisiais įrenginiais (laikrodžiais, garso kolonėlėmis ir pan.), jų garsas turi būti išjungtas. Jei mokytojas pastebi, kad mokinys naudojasi pamokos ir / ar renginio metu šiomis priemonėmis, mokinys privalo jas perduoti mokytojui;

8.5. per pamokas sėdi mokytojų arba klasės vadovo nustatyta tvarka, prižiūri savo mokymosi vietą, atsako už darbo vietos švarą;

8.6. pamokų metu privalo elgtis drausmingai, kultūringai, netrukdyti draugams ir mokytojui, saugiai ir atsakingai naudoti jam skirtą mokymo(si) įrangą;

8.7. naudodamasis Progimnazijos išmaniąja įranga negali keisti nustatymų ar slaptažodžių, įrašinėti ar parsisiųsti duomenų, nesusijusių su mokytojo skirta užduotimi;

8.8. pamokų metu, kai yra naudojama speciali įranga ar prietaisai, juos naudoja tik taip, kaip nurodė mokytojas ir laikosi technikos bei darbų saugos reikalavimų;

8.9. fizinio ugdymo pamokose privalo vilkėti sportinę avalynę ir aprangą, kuri nedėvima kitų pamokų metu;

8.10. sportine apranga persirengia prieš fizinio ugdymo pamoką tam skirtose rūbinėse, kuriose elgiasi saugiai, neima svetimų daiktų;

8.11. į sporto salę įeina ir iš jos išeina tik mokytojui leidus;

8.12. nedalyvaudamas fizinio ugdymo pamokoje, sėdi saugioje vietoje, nevaikšto po salę.

**VI SKYRIUS**

**MOKINIO ELGESIO TAISYKLĖS VALGYKLOJE**

1. Mokinys valgykloje:

9.1. elgiasi kultūringai, gerbia Progimnazijos darbuotojus, užtikrinančius mokinių saugumą pertraukų metu, ir valgyklos darbuotojus;

9.2. tvarkingai stovi eilėje, nestumdo kitų mokinių, netriukšmauja, neužlenda į priekį;

9.3. garsiai nešūkauja, nemėto maisto, pavalgęs nusineša indus;

9.4. baigia valgyti laiku, kad nevėluotų į pamoką;

9.5. neišsineša stalo įrankių ir indų.

# VII SKYRIUS

# MOKINIO SKATINIMO PRIEMONĖS

1. Už pavyzdingą elgesį, labai gerą ir gerą mokymąsi, labai gerą lankomumą, aktyvų dalyvavimą olimpiadose, konkursuose, parodose, projektuose, sporto varžybose bei kituose renginiuose mokinys skatinamas vadovaujantis Progimnazijos mokinių ir klasių skatinimo tvarkos aprašu.

# VIII SKYRIUS

# MOKINIO DRAUSMINIMO PRIEMONĖS IR PASEKMĖS

# 11. Mokiniui, kuris nesilaiko Taisyklių reikalavimų, gali būti taikomos šios drausminimo priemonės:

# 11.1. pastaba žodžiu (mokytojas, klasės vadovas, kitas Progimnazijos darbuotojas);

# 11.2. pastaba raštu elektroniniame dienyne:

# 11.2.1. į šią pastabą mokinio tėvai (globėjai, rūpintojai) turi atsakyti, sureaguoti per vieną darbo dieną;

# 11.2.2. mokinio tėvams (globėjams, rūpintojams) neatsakius, nesureagavus į pastabą elektroniniame dienyne, informacija perduodama socialiniam pedagogui, kuris kalbasi su mokiniu ir jo tėvais (globėjais, rūpintojais); socialinis pedagogas priima sprendimą dėl mokinio tėvų (globėjų, rūpintojų) kvietimo į VGK posėdį;

# 11.3. mokiniui skiriamas drausmės lapas ir jo elgesys vertinamas kiekvienos pamokos ir pertraukų metu;

# 11.4. mokymosi vietos pakeitimas (pvz.: sensorinis kambarys, skaitykla, kupolas, pritaikytos erdvės mokymuisi įvairiose Progimnazijos erdvėse ir pan., prižiūrint paskirtam Progimnazijos darbuotojui);

# 11.5. netinkamam mokinio elgesiui kartojantis du arba daugiau kartų, mokinys kartu su tėvais (globėjais, rūpintojai) kviečiamas pokalbiui su socialiniu pedagogu;

# 11.6. pokalbis su Progimnazijos vadovu;

# 11.7. esant poreikiui, socialinis pedagogas kreipiasi į Vaiko gerovės komisiją (toliau – VGK) ir mokinio elgesys nagrinėjimas VGK posėdyje.

# 12. VGK siūlymu gali būti skirta:

# 12.1. papeikimas Progimnazijos vadovo įsakymu;

# 12.2. socialinė – pilietinė veikla;

# 12.3. ribojamas telefono naudojimas mokiniui ar klasei iki vieno mėnesio;

# 12.4. mokymasis nuotoliniu būdu iki savaitės;

# 12.5. privalomas dalyvavimas individualiose ar grupinėse psichologo, socialinio pedagogo konsultacijose konfliktų sprendimo, socialinių įgūdžių ar priklausomybių prevencijos programose (esant VGK rekomendacijai);

# 12.6. laikinas nušalinimas nuo pamokų Progimnazijoje (iki 3 dienų), jeigu mokinys kelia tiesioginę grėsmę kitų mokinių ir (ar) kitų Progimnazijoje dirbančių asmenų saugumui ir suderinus su steigėju, vadovaujantis galiojančiais teisės aktais). Nušalinimo laikotarpiu mokinys privalo dalyvauti socialinėse – pilietinėse veiklose, kurias numato Progimnazija.

# 13. Jei mokinys toliau elgiasi netinkamai, Progimnazija apie tai praneša Vilniaus miesto savivaldybės Socialinės gerovės skyriui ir / ar Vaiko teisių apsaugos skyriui.

# 14. Pastebėjus netinkamą mokinio elgesį ar pažeidus Taisykles, mokytojas ar kitas Progimnazijos darbuotojas pildo tarnybinio pranešimo formą, informuoja klasės vadovą ir mokinio tėvus (globėjus, rūpintojus).

# 15. Atsižvelgiant į Taisyklių pažeidimo pobūdį ir sunkumą, Progimnazija gali kreiptis į policijos pareigūnus.

# 16. Jeigu pamokos metu mokinys naudojasi telefonu (ar kitu išmaniuoju įrenginiu) be mokytojo leidimo, mokytojas turi teisę:

# 16.1. paprašyti mokinį padėti telefoną į sutartą vietą geranoriškai;

# 16.2. paprašyti mokinį laikinai (iki pamokos pabaigos) atiduoti mokytojui telefoną;

# 16.3. mokiniui telefono geranoriškai neatidavus, užpildyti tarnybinio pranešimo formą, informuoti klasės vadovą.

# 17. Klasės vadovas surinkęs tris tarnybinius pranešimus apie netinkamą mokinio elgesį, informuoja socialinį pedagogą, kuris inicijuoja susitikimą su mokinio tėvais (globėjais, rūpintojais) arba mokinio elgesio svarstymą VGK.

# 18. Jeigu mokinys pamokų, pertraukų ar kitų užsiėmimų metu be mokytojo ar kito Progimnazijos darbuotojo leidimo išeina iš Progimnazijos teritorijos, už Taisyklių pažeidimą ir mokinio saugumą ne Progimnazijos teritorijoje atsako jo tėvai (globėjai, rūpintojai).

# 19. Jeigu mokinys atsineša į Progimnaziją pavojų sveikatai keliančius bei ugdymo procesui nereikalingus daiktus (pvz. dujų balionėlius, peilius, degtukus, žiebtuvėlius, cigaretes ar kt.), tokiu atveju kviečiami mokinio tėvai (globėjai, rūpintojai). Netinkamam elgesiui kartojantis gali būti kviečiamas trišalis susitikimas prevenciniam pokalbiui su mokinio tėvais (globėjais, rūpintojais), VGK atstovais, dalyvaujant bendruomenės policijos pareigūnui arba Vilniaus miesto savivaldybės administracijos Socialinės gerovės skyriaus atstovui.

# 20. Mokinys Lietuvos Respublikos vaiko minimalios ir vidutinės priežiūros įstatymo nustatytais pagrindais ir tvarka gali būti perkeltas į kitą mokyklą arba jam gali būti skirta kita minimalios ar vidutinės priežiūros priemonė, vadovaujantis Lietuvos Respublikos švietimo įstatymo 29 straipsnio 11 punktu.

# IX SKYRIUS

# DAIKTŲ SAUGOJIMO SPINTELIŲ NAUDOJIMO TVARKA

# 21. Mokinys, besinaudojantis savarankiškai įsigyta ar Progimnazijos suteikta daiktų saugojimo spintele (toliau – Spintelė):

# 21.1. atsako už Spintelės raktelio saugumą. Pametus raktelį, mokinys ar jo tėvai (globėjai, rūpintojai) atneša naują spynelę su rakteliu, kurią į Spintelę įmontuoja Progimnazijos darbuotojai

# 21.2. negali savo nuožiūra Spintelės dažyti, purkšti laku, klijuoti lipdukų, plakatų ar kitaip keisti išorinę Spintelės pusę;

# 21.3. pasibaigus mokslo metams išsineša visus daiktus, palieka Spintelę švarią ir užrakintą.

# 22. Kilus įtarimui dėl Spintelėje laikomų neleistinų daiktų, klasės vadovas ar kitas įgaliotas Progimnazijos darbuotojas turi teisę patikrinti mokinio Spintelę.

# 23. Pametęs ar pamiršęs Spintelės raktą, mokinys gali pasikabinti savo drabužius (daiktus) atvirose kabyklose cokoliniame aukšte.

# 24. Mokiniui, išvykstant iš Progimnazijos ar ją baigus, mokinio tėvų (jo globėjų, rūpintojų) prašoma palikti Spintelę Progimnazijai (jeigu ji buvo įsigyta tėvų pageidavimu vaiko mokymosi laikotarpiui). Mokiniui, jo tėvams (globėjams, rūpintojams) priėmus kitokį sprendimą, Progimnazija netarpininkauja Spintelės perpardavimo procese. Jei mokinys, jo tėvai (globėjai, rūpintojai) per mėnesį po išvykimo iš Progimnazijos ar jos baigimo neinformuoja Progimnazijos administracijos apie naują Spintelės savininką, Spintelė laikoma bešeimininke ir pereina Progimnazijos nuosavybėn.

# 25. Mokinys, išvykdamas iš Progimnazijos arba ją baigęs, privalo klasės vadovui grąžinti Progimnazijos suteiktos Spintelės raktelį.

# X SKYRIUS

# BAIGIAMOSIOS NUOSTATOS

26. Taisyklės gali būti keičiamos, papildomos, keičiantis įstatymams ar Progimnazijos darbo organizavimui.

27. Taisyklės skelbiamos Progimnazijos interneto svetainėje [www.baltupiuprogimnazija.vilnius.lm.lt](http://www.baltupiuprogimnazija.vilnius.lm.lt).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_